L'Atè
L'Atè (Artâ in zeneize de Zena, Altare in Italian) u l'a in cumüne ed 2.188 abitanti dra Provainza ed Sàna.
Sctória ed l'Atè[modìfica | modìfica wikitèsto]
E n' seu[4] se tücci e cunasciu i diplómmi imperiòli di seculi X e XI che e cuncedivu ai Vésccuvi ed Sana tère e géxe dü Monferrato. Latè u n'a numinò.[5] U s' pòrla per cuntra dra tera der Punt dra Vóta.[6] ch'apartenìva a S. Eugenio dl'isura ed Berzezzi.[7]
Ina léttra der Pòppa Innocenzo II a nomina, per ra prima vóta, “Altare” inter 1141[8] e a cunferma ra dunazión dra géxa ed L'Atè a i Benedettigni ed Berzezzi. Intra géxa ed Sant'Eugenio ed l'Atè e i œru duz Benedettigni che, sctandi a ra tradizión, e ovu ciamò da u Nord dra Franza[9] di vedrei per i vairi dra géxa. U smia che sci vedrei qui e oggiu musctrò a zuvni vulénteruxi a travajè er vairi. L'arte der vairi a n' s'impraind cun fazilitò. E i vuxivu eut ògni d'esecizi per imprendila bagn. In bón vedrè u duxiva savai ricunus-sci er preie quarzifere, adòtte da maxinè per fè ra silice, i fundainti, i carbónati ed calcio, i culuranti; u duxiva imparè a misccèie sgund percentuòli sctabilìe, a préparè er paile ed tèra refratòria, a mudlè er vairi visc-cus, a temprè i ugétti incù còdi. r furn u duxiva avai in bón tirògg e riscpetè i cangiamainti ed carù dar mumaint dra füxión a cul dra lavurazión.
Sutta i Marchexi Der Carret[modìfica | modìfica wikitèsto]
L'Atè, inter 1142[10] a divainta pruprietò di Marchéxi Del Carretto, che e discendivu dar Cunt Aleramo.[11]. I póchi abitanti e continuòvu a travaiè er vairi pagandi er tòsse ai Feudatòri - per ra ligna di boscchi, per er cò d'abitaziớn, per ra tèra - e ộti dòzi per i trascpớrti. In còs ed mớrt sainza tesctamaint, l'éréditò der mớrt a indòva ai Feudatòri. Inter mil terxaint e unz u s' vèrifica in avvenimaint inatais per u sisctéma féudòl ch'u smia indebulise davanti a ra vitalitò der cumercci: i Marchexi Corrado e Bonifacio del Carretto, primma davanti a u Nutòri Gerardo Bertoluzzi e pœi a u Nutòri Pietro Garelli e a vòri tesctimóni, e dichiòru che per i tanti servixi rizevüi da ra Comunitò e da l’Üniversitò di Ómmi ed L’Atè e cunceddu Hominibus Universitatis, Castri et Ville Altaris Naulensis Diocesis: libertates, franchitates, absolutiones et immunitates.[12] Da s' mumaint qui e vennu a l'Atè da ra Liguria, dar Piemunt, da Venezia[13] multi frusctéi che impraindu a travaiè er vairi e a riscpetè i Statuti et Decreti della terra dell'Altare circa l’arte de’ vedri.[14] Da sex nommi ed pruprietòri ed furnox, u s' pòssa, inter curs der mil e quòtzaint, a vint e, inti ogni appràs, e s' nun giuntu incù. I tròffici e sciurisciu da Sana a Zena e in tütte er zitò dra penisura, fina a l’Ófrica setentriunòl. Ra soda a riva ar pórt ed Sana da ra Pruvainza, da ra Siria, da ra Scpògna.[15]
Inti paixi vxigni a L'Atè, inti paixi der Piemunt, in cui (quelli) dra Lumbardia, dl'Émilia, a Rumma, a Nòpuli, e i œru vetrerie altaraise. A Muntneucc, suvra à L'Atè, er Vetrerie e han continuò a travaiè per scquòxi dui séculi.[16] Zò da ra sgunda mitò der mil e terxaint u smia che i vedrei escpurtaisu[17] Er vairi ascì in Inghiltera, cun er caròcche zunaise.[18]
Bernardo Perotto[modìfica | modìfica wikitèsto]
Inti primmi ògni der mil e quotzaint, i vedrei ed L'Atè e zaindu nümeruse furnòx in Pruvainza[19] e inter curs du zincuzaint e du sexzaint e fundu vetrerie in vòri paixi dra Franza.[20] Da Poët-Laval[21] à ra Burgógna, a Nantes[22], à Nevers.[23] In sa zitò qui, l'attivitò vetraria a l'a sciurìa per dui séculi, susctnüia dai Dücchi ed Mantòva, Scignuri der Munferrato, e dar mil e zincuzaint susciant'e zincu, Dücchi ed Névèrs e ed Rethel. Nevers, inter mil sexzaint e zinquant'e nœv, a l'a sctò inîa a ra curuna ed Franza, mò l'attivitò vetròria a l'a continuò. I vedrei, tücci altaraixi, e travajovu a la façon d'Altare. E han avù per trant'ogni er monopólio der cumercc inter tère bagnoie da ra Loira. Ina scpecialitò ed Névèrs e son i sctatuine in vairi culurò che, rangioie inter curnix, e rapresaintu scene religiuse. Quòddri focci cun i sctatuine ed Nevers e son escpóscti inter "Corning Museum" ed New York e inter "Museo delle Arti Decorative" ed Parigi. E n' eru focce cun er vairi in pòscta,[24] mò cun vcitte conn-e[25] ed vairi scpéciòl sccadòie, in punta, a ra sciòmma e mudlòie cun u susc[26] Ra sctatuina, mudlò tóc per tóc, a vniva ünia cun er finfèr.
A Orléans Bernardo Perotto u funda ra Manifacture Royal d’Orléans, vétreria vusciüia da u Ra Luigi XIV. Er Perotto,[27] nasciü a L’Até inter mil e sex-zaint e quaranta, u l'a riuscì a fè in vairi rus[28] particulòr, a imitè er preie preziuse e, ciü ch'u cunta, a sctüdiè i mòcchinòri adòtti per fè curè er vairi liquid dar furn, cun ina gróssa séggia, suvra ina tóra ed refrattòri, per créè losctre ed grandi dimensciugni, cumme u ղ'se nun puxiva fè cun u susc.[29] Sial u sc-cianòva ra lòsctra cun in rül ed métòl. Sa técnica qui a l'a sctò perféziunò da Pilkinton cun er pruciass FLOAT, ch'u raind continua ra curò der vairi füs dar furn a ina tóra ed mètòl, anda ra losctra a vén scianò.
U séx-zaint[modìfica | modìfica wikitèsto]
A ra fén du Zincuzaint, er cumercc u si scpóscta dar Mò Mediterraneo ar Nord Europa e tanci vedrei e van a travaiè in Belgio, in Olanda in Inghiltera, e qui e fundo der furnox o travoiu per cunt ed grossci impresòri. A Savoy, dauxèn a Lundra, in vedrè ed L’Atè, Giacomo Da Costa (dicc anche Gianbattista Da Costa), per cunt d’in rich impresòri, George Ravenscroft, inter sexzaint e stanta, cun l'aiüt d'in Venezian, u riésc a fabrichè in vairi scpeciòl ch'u smia crisctòl ed rocca. Ra só cumpuxiziớn, sgund i chimici der vairi, a cunteniva in 58% ed silice, in 13% ed putossa e, per ra prima vota, in 28 % d'ossido ed ciung [30] Sa preuva qui a l'era sctò fazilitò da l'üs der carbớn ar pớsct dra ligna, cumme cumbusctibile di furni. Inter mòz der 1674, Ravenscroft u utteniva da u Ra d’Inghiltera in brévat per sat ogni.
Inti séculi süccessivi, mil e satzaint, mil e eutzaint, anche se i vedrei ed L'Atè e continuòvu a travaiè in vòrie pòrt d’Itòlia, ra situazión a l’era cangiò. Er vairi u n’era ciu in ségrét da tramandè da famìa in famìa, cumme u l'era sctò in passò, e ra cuncurrainza a rendiva diffizile er cumercc.
Ra nòscita dra Sucietò Artisctico Vetraria ed L'Atè [31][modìfica | modìfica wikitèsto]
Inter mil œt zaint e zinquant’ e sex, er furnox ed L’Atè e sun sctoie xmurzòie e abatüie per cusctruì ina grande vetreria[32] cun i vedrei resctoi a L'Atè. Eru saz famìe cun numerusci fieui che han sctracc in acordi per fundè ina Suciétò Anonima Cuperativa, Ina vetreria a caròttere indüsctriòl, uperusa e sctimò ch' a l'a vissüia fin'ar mil e neuvzaint stant’eut, dandi travòi ar paìs, ar Mòlre (Mallare), a Cadbuna (Cadibona) e ad òci abitanti di dinturni. A n'era sulamainti ra Vetrerira a créè travòi, mò "l'indotto" - cun i trascporti, primma "su rotaie" e a cavòi, pœi cun i camion - cun l'esigiainza d'ingaggè impraise ed müratüra per ra cusctrüzión di furni ed òtre ópere, cun l'urdinazión a ufficine lucòli ed matériòli tecnici.
Er cheu dra vétreria a l'era ra céntròl éléttrica. Ra curt, anda u s'entròva da ra purtinéria dra sctrò neuva, a l'ova, in fòccia à l'éntrò, ra céntròl; a snasctra l'ufficina méccònica, ra füxina di frei e u laburatóri di bancarèi; a driccia l'imbalògg, i répòrti d'incixiớn, mulatüra, coupage e arróteria. Ar prim cian dü sctabilimaint e i eru i furni; a u sgund cian i iffizzi, ra sòra dr'Assemblee cun i sctémmi e i büscti di fundatui. Au terz cian, ra "Sciberia" ch'a cuntèniva i vairi invèndüi.
U réport "scelta", dicc Canugna - fósscia dar nóm dr'antiga canugna benedettina - u l'era dauxén a ra sctazión ferruviòria e qui e lṻxivu a u su muntagnétte ed ruttüra da zerni e da lavè
U taimp libéro di védrei[modìfica | modìfica wikitèsto]
I vedrei e ovu póc taimp libèro. I turni ed travòi, dicci müe, e continuòvu au sabadì e a ra düminica. I furni e n' puxivu resctè "in veilleuse". Inti périodi d'uvertüra dra còccia, e cacciòvu lévr e ivcitti uxéi ed passògg. E pésccòvu i lampréi (le lamprede) intra Burmia.
Eru amanti dra müxica, mữxica uperisctica suvratüt. Tanci ed siai e sunòvu in isctrúmaint, er viurén o ra chitèra E ovu cusctruì in téòtr Liberty per er récite.[33]
Quandi i ömmi e partivu per er lavurazión, a Firenze, Bologna, Napoli, e purtòvu intra valìgg in vèsctì da fascta, per indè, còrca vóta all'Ôpéra inti téòtri dra zitò.
Ôtre ditte dü neuvzaint[34][modìfica | modìfica wikitèsto]
- Inter mil neuvzaint e quòtr a nasciva a L'Atè, ra Coperativa Anonima Cerchiai ch'a travaiòva er lagn per üxi agricòli e indüsctriòli, cun ra ligna der pósct.
- Inter mil neuvzaint e vint i fròi Riego e Maggiorino Peluffo e fundòvo in'officina meccònica ch'a sérviva er ditte ed Fragna, Brògn, Cengio, L'Atè.
- Ra Vetreria Racchetti resctò autónóma ar mumaint dra fundazión dra S.A.V., inter mil e neuvzaint e vinti neuv a uscpitòva er maesctranze dra "Vetreria Viglienzoni" ed Sana, Vetreria ch'a l'òva dichiarò fallimaint. Ra produzión a l'era ed damigiane e ed butìe per er cò vinicòle: Gancia, Martini&Rossi, ecc. A escpurtòva anche feura dl'Itòlia.
- Ra ciü grand' aziainda d'autotrascpórti ed linèa dra Pruvincia ed Sana, ra Briano-Astengo, acr. SABA, a l'ho avù er só raix a L'Atè, inter 1912, cun ra neuva FIAT ZERO a œt poscti e cun er du(e) FIAT 509 e 521, quandi incù i sctròie e n' cunuscivu l'ascfàlto.
- Incheui. Inter mil e neuv-zaint utanta dui, cun ló[35] ch'u resctòva dra S.A.V., u l'a nasciü in Museo der Vairi, primma uspitò intra giexa ed San Basctian, peui int'ina Villa Liberty, Villa Rosa. U cunserva furme, sctampi, ũténsili dũ travoj, vairi d'arte mò ascì vairi per ra chimica, ra farmacia e per i üxi casalinghi. E, in particulòr, u cunsèrva ra sctória dra S. A. V., scriccia a man inti Régisctri di Verbòli e der Cumercc, régisctri, ar mumaint, muffii e sctanchi. D' isctò, intra curt der Museo, cun in ivcit furn, e travoju er vairi vedrei che e vennu da ra Franza, dar Veneto, da ra Scpògna, da l'Argentina. Acscì l'arte a s' rinœva e a n' mœir.
U rascta incù a L'Atè in furn mediévol dra vaggia Vetreria Racchetti, furn a furma d'igloo, priv der cian der paile (padelle o crogioli) e dra cupòla anda u i era ra taimpra. U l’ho a fianc in furn per ra "fritta" e ascì in furn per schè ra ligna da brüxiè. Sci furni qui e vennu zü a tócchi e u bsœgna réndîe scicüri da ra cazùa ed mùgni e ed putralle, e rangièie per i vixitatùi. Dauxén a sci furni qui, i archéòlogi e purreusciu sccavè per truvè di vairi antighi, percà er lavurazión e s’ son suvrapóscte intu taimp.
Er vairi dl'Atè inter mund.[modìfica | modìfica wikitèsto]
Er técniche di védrèi ed L'Atè e sun isctoie escpurtòie in Európa da i lavuranti medémmi. Ópere der Perotto e son escposcte inti Musei ed Lundra, The British Museum, ed New York, The Corning Museum ed Rouen, Musée Achéologique Liegi, inter Museo Grand Curtius, e son escpóscte ópere di Altaraixi e di Muranaixi, che travaiòvu insam a Liegi per i Bonhomme, imprenditui belgi. Anche i Altaraixi e travaiovu a la façon de Venise. Sche-qui u l'a er mutiv ch'u impedisc, inti Musèi der mund, ed ricunussci cuppe cun er gamb a serpente e voxi focci da Altaraixi "à la façon de Venise", da cùi[36] focci da Muranaixi.
Ra médémma quesctión a riguòrda ra paternitò ed tante Ópere che són inti Musei. Quandi, inter mais d'avrì dṻ 2016, u l'a vnṻ a L'Atè er curatu du "Department of Western Art Museum - University of Oxford ", Prof. Timothy Wilson, u l'ho discṻs dra difficultò ed ricunassci i auténtici autui d'ởpere in vairi, in apparainza uguòli. Intra "querelle" per l'assignaziớn dra paternitò, u i a ascì er vairi d'L'Atè di Musei furascti, éuropèi e mundiòli.
Nòte[modìfica | modìfica wikitèsto]
- ↑ Dæto Istat - Popolaçión rescidénte a-o 30 zùgno 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ Pe unn-a descrission da grafìa adeuviâ inte questo scrîto: Er parlè di vedrei ed L'Atè. [1].
- ↑ L. Oliveri, Le pievi Medoevali dell'Alta Val Bormida, into “Rivista Ingauna et Intemelia”, gennaio-dicembre 1972, pp. 20-22.
- ↑ L. Oliveri, Le pievi Medievali dell'Alta Val Bormida, into “Rivista Ingauna et Intemelia”, gennaio-dicembre 1972, pp. 20-22. a. 998: Donazione al Vescovo di Savona Bernardo:...et eclesiam Sancti Eugenii ubi eius corpus humanum requiescit. a. 1014: Donazione al Vescovo di Savona Ardemanno:...et terram de Ponte quanta ad Sanctum Eugenium pertinet.
- ↑ Inta l'îsoa de Berzezzi, segundo o Verzellino, o vescovo Bernardo l'avieiva dæto asìlo a di benédetin de l'îsoa françéise de S. Honorat de Lérins, che avardavan o corpo do Sant'Eugenio. La question a l'è controversa. Pe contra, dötrei storichi dixan che o corpo do Sant'Eugenio se trova inta gêxa da-arente a-o Ponte da Volta, a l'Artà.
- ↑ A. Ferretto, Documenti intorno alle relazioni tra Alba e Genova (1141-1270), into "Biblioteca della Società Storica Subalpina", diretta da F. Gabotto, Pinerolo, 1906, XXIII, vol I, doc. I, p. 1.
- ↑ Cfr: G. Lassaunière, B. Gratuze, I Pactat, E. Louis, L'artisanat du verre au haut Moyen Ȃge dans le nord de la France (Nord et Pas de Calais), AFAV, 2016.
- ↑ Charta divisionis inter VII Marchiones De Vasto, "Monumenta Aquensia", I, coll. 53-56, n. 42
- ↑ Into 951, l'Imperatô Otton I da Sassonia o l'aiva premiâ a fedeltæ do Conte Aleramo (de stirpe salica), dandoghe tutte e corti inti leughi deserti tra o Tanaro, l'Orba e o mâ.
- ↑ Questo A. S. T., Ducato del Monferrato, Provincia di Acqui, mazzo I. Il documento è prodotto da A. Roascio in Altare tra Val Bormida e Riviera di Ponente, a cura di B. Chiarlo, 2007, pp.183-201.
- ↑ A Gasparetto, Il vetro di Murano dalle origini, Venezia, 1958, pp. 53-54.
- ↑ A.S.T., Statuti et Decreti della Terra dell'Altare circa l'Arte de' Vedri, Monferrato, Feudi, Mazzo 5, fasc. 2.
- ↑ G. Malandra, I vetrai di Altare, Savona, 1983, pp.241-271.
- ↑ G. Malandra, 1983, p. 91.
- ↑ Pron. esch-purtaisu.
- ↑ P. Calcagno, Savona, porto di Piemonte, Genova, 2013, p. 201.
- ↑ A. Mallarini, L'Arte Vetraria Altarese, Albenga, 1995, p.41.
- ↑ A. Mallarini 1995, pp. 41-53.
- ↑ F. de Bouillane de Lacoste, Les Gentilshommes Verriers de la région du Poët-Laval aux XVII- XVIII siècles, Grenoble, 2003.
- ↑ A. Mallarini 1995, p.50.
- ↑ A. Boutillier, La Verrerie et les Gentilshommes Verriers de Nevers, Nevers, 1885; P. M. Bondois, Les Verreries Nivernaise et Orléanaise au XVII siècle, Paris, 1932, pp. 2-7.
- ↑ Vetro in pasta: vetro fuso nel forno fusorio, soffiato con la canna e modellato con gli utensili del mestiere.
- ↑ Pron. n velare.
- ↑ Lavorazione a lume
- ↑ L. Zecchin, Bernardo Perotto, vetraio Altarese, Venezia, 1950; J Bellanger, Verre d'usage et de prestige, Paris, 1988; J Barrelet, Un "virtuose" de la Verrerie au temps de Louis XIV: Bernard Perrot, Paris, 1958; J. Bernard and B. Dragesco, Bernard Perrot et les Verreries Royales du Duché d'Orléans, Paris, 1990; C. DE Valence, J. Geyssant, B. Gratuze, I. Biron et alii, Bernard Perrot 1640-1709. Secrets et chef-d'œvre des Verreries Royales d'Orléans, Paris 2010; "Bernardo Perroto" in 5000 YEARS OF GLASs, edited by Hugh Tait, The British Museum press 1991, pp 14-16.
- ↑ "Rosso traslucido"
- ↑ "soffio".
- ↑ .W.A. Thorpe, A History of English and Irish Glass, London, 1929, p. 119; Cesare Moretti, La realizzazione del cristallo al piombo in Inghilterra. Analisi critica della ricetta attribuita a George Ravenscroft e aspetti ancora oscuri nel processo di sviluppo del vetro flint, inta "Rivista della Stazione Sperimentale del Vetro", 1/2004”.
- ↑ Acronimo: S.A.V.
- ↑ A. Mallarini, 1995, pp. 174-193.
- ↑ A. Bordoni, Altare in teatro, Savona 1988.
- ↑ M. Badano Brondi, Il vetro preindustriale dalla Liguria a Newcastle, Genova, 1999, pp. 109-110.
- ↑ lo' = quello
- ↑ cùi = quelli
Âtri progètti[modìfica | modìfica wikitèsto]
- Wikimedia Commons a contêgne di files in sce Artâ
lij_Latn lij_Latn srd_Latn lmo_Latn lij_Latn srd_Latn lij_Latn lij_Latn srd_Latn lij_Latn lij_Latn srd_Latn lmo_Latn lij_Latn lij_Latn lij_Latn lij_Latn lmo_Latn srd_Latn lij_Latn lij_Latn lmo_Latn srd_Latn lij_Latn lij_Latn lij_Latn lij_Latn lij_Latn lij_Latn lmo_Latn lij_Latn lij_Latn srd_Latn lij_Latn lij_Latn lij_Latn lij_Latn vec_Latn vec_Latn lij_Latn vec_Latn fra_Latn vec_Latn lij_Latn lij_Latn ita_Latn lmo_Latn vec_Latn ltg_Latn shn_Mymr lmo_Latn lij_Latn vec_Latn fra_Latn uzn_Latn fra_Latn ita_Latn shn_Mymr ron_Latn srd_Latn glg_Latn ita_Latn ita_Latn slk_Latn vec_Latn vec_Latn vec_Latn ita_Latn lij_Latn srd_Latn lij_Latn